5495 Rumyantsev

5495 Rumyantsev estas malgranda malhela asteroido de la ekstera asteroida zono.

 Malkovro 
Ĝi estis malkovrita la 6-an de septembro 1972 de la ukraina astronomino Ljudmila Vasilievna Ĵuravljova elde la Krimea astrofizika observatorio de Nauĉno (en tiama Sovetunio, poste en Ukrainio, nun en Respubliko Krimeo, Rusio).

 Nomo 
Ĝia nomo honoras la rusan grafon Nikolaj Petroviĉ Rumjancev (cirile: Николай Петрович Румянцев, 1754–1828), ministron pri komerco de 1802 al 1811, ministron pri eksteraj aferoj de 1808 al 1812, Ŝtatan kancelieron de 1810 al 1812 kaj prezidenton de la Ŝtata Konsilantaro de Rusio de 1810 al 1812. Li kolektis grandan kvanton da libroj, manuskriptoj, mapoj, raraj moneroj. Tiu kolekto iĝis pli malfrue la bazo de la Ŝtata Rusa Biblioteko.

Li estis grava helpanto por la tiamaj rusaj esplorvojaĝoj; pro tio oni donis lian nomon ankaŭ al pluraj specioj de floroj kaj unu de lepidoptero.

 Eksteraj ligiloj 




Kategorio:Asteroidoj de la ĉefa zono
Kategorio:Malkovrita de Ljudmila Ĵuravljova
Kategorio:Astronomiaj objektoj malkovritaj en 1972